nb sv en da en da da da da sv da en en da da en en en en en en en fi en en en da en en en hu da da sv da de da da fr hu da da sv da da en da da da fr da da da da en da en da da da da da da da da da en en da en sv da en da da fr da da da da en da da da da da da da da da da en da en da da da da en da da en da es da da da da da da en da da da da da da da da da da da da en da en da da it da da hbs_lat da da en sv da da ceb da da en en da en nl pl en da da da de da en da
Ring til os på: +45 70 270 470
Generelle Forretningsbetingelser af 10. marts 2009
Generelle forretningsbetingelser af 8. april 2018
Følgende vilkår er pr. 8. april 2018 gældende hos webex og erstatter alle tidligere versioner af disse vilkår og betingelser
Alle der er fyldt 18 år og myndige kan oprette et kundeforhold hos Webex.
Kunden er selv forpligtet til at vedligeholde og opdatere sine stamdata, herunder e-mail adressen som er webex's primære måde at kontakte kunden. Stamdata kan vedligeholdes igennem kundens kontrolpanel.
Abonnementet gælder, fra Webex har modtaget bestillingen, og indtil en opsigelse er Webex i hænde.
Et abonnements varighed er helårligt og det betales forud ved periodestart.Webex forbeholder sig retten til ikke at acceptere en ansøgning om abonnement.
Opsigelse og ændring af webhotel eller serviceabonnement
Kunden kan til enhver tid opsige abonnementet med 1 måneds varsel til udløb af en betalingsperiode. Opsigelsen skal være skriftlig og være Webex i hænde senest 1 måned før udløbet af en betalingsperiode.
Webex's produkter, ydelser og domænenavne leveres specialtilpasset til kunden og derfor gælder almindelig fortrydelsesret ikke. Se Forbrugeraftaleloven §12, stk. 1 (fortrydelsesret ved fjernsalg).
Finder opsigelsen ikke sted fortsætter abonnementsperioden for en ny 1-årig periode.
Det er altid muligt at ændre et abonnement, hvilket skal ske enten skriftligt eller via email. Ændringen vil træde i kraft hurtigst mulig efter at en evt. difference i abonnementsprisen er indbetalt.
I de tilfælde, hvor abonnementet bliver dyrere, vil differencen, mellem den nye ydelse og den allerede indbetalte ydelse, blive opkrævet. Differencen dækker perioden fra den nye service er til rådighed og frem til næste betalingsperiode. Herefter vil den nye ydelse blive opkrævet.
Bliver det nye abonnement billigere, vil der ikke ske afregning af differencen. Den nye ydelse vil blive opkrævet fra næste betalingsperiode, og derefter tage effekt.
Webex forbeholder sig ret til at opsige et abonnement med 1 måneds varsel. Er der forudbetalt, vil der blive tilbagebetalt forholdsmæssigt.
Overtrædes nærværende generelle betingelser, forbeholder Webex sig retten til at opsige aftalen med øjeblikkelig virkning. Eventuel forudbetaling vil i disse tilfælde ikke blive refunderet. Se i øvrigt vedrørende misbrug nedenfor.
Endvidere forbeholder Webex sig retten til at opsige aftalen med øjeblikkelig virkning ved alle former for misbrug, overtrædelser, ulovligheder, misbrug af password og sikkerhedshuller, ligesom abonnementet ikke må benyttes til at skaffe sig uautoriseret adgang til systemer. Alt kriminelt materiale og oplysninger kan blive videregivet til relevante myndigheder eller retslige instanser.
Opsigelser, der sendes elektronisk via e-mail, gælder der særlige forhold omkring, idet opsigelsen først er gyldig, når Webex har bekræftet modtagelsen. (Dette sker for, at kunden ikke skal risikere, at deres opsigelse er blevet fjernet af et spam-/virusfilter på vejen til Webex).
Alle produkter/tjenester forfalder til betaling, når kunden har adgang til produktet/tjenesten. Såfremt kunden undlader at benytte sig af et produkt/tjeneste har Webex krav på betaling.
Webex skal så vidt det er muligt levere til aftalt tid (kaldet deadline) jf. den indgåede kontrakt. Der tages forbehold for manglende materiale fra kunden, sygdom af nøglepersonale i projektet etc. Webex skal ved forsinkelse informere kunden indenfor rimelig tid, med angivelse af en ny deadline. Webex omkostninger, eksempelvis til underleverandører etc., afholdes udelukkende af Webex.
Tilbud er først gyldige efter endelig bekræftelse fra Webex. Ved angivelse af priser er alle priser angivet eksl. moms og afgifter
Glemmer kunden sit password, kan Webex udsende et nyt. Det sker på den kunde e-mail adresse som er registreret hos Webex , eller den e-mail adresse, der blev oplyst ved oprettelse af abonnementet. Har kunden ikke adgang til disse e-mails, fremsender Webex kun det nye password med brev.
Af sikkerhedsmæssige årsager fremsendes der ikke nyt password til andre e-mail adresser, pr. telefax eller oplyses pr. telefon. Dette er kundens sikkerhed for, at et nyt password ikke fremsendes til 3. part, der eksempelvis har set en faktura eller på anden vis er kommet i besiddelse af et kundenummer.
Prisændringer vil blive varslet 30 dage i forvejen på vores hjemmeside (www.webex.dk).
Sker der moms-, afgiftsændringer eller lignende fra offentlige instanser eller anden 3. part, som Webex ikke har indflydelse på, forbeholder Webex sig ret til at ændre priserne med øjeblikkelig virkning.
Ved oprettelse af abonnement oplyser kunden bl.a. navn, adresse, e-mail og telefonnummer. Alle oplysninger vil blive behandlet fortroligt og videregives ikke til 3. part.
Websites, E-mails o. lign.
Når abonnementet er aktiveret, har kunden mulighed for at oprette en website, et antal e-mails samt diverse services afhængig af hvilken type abonnement, der er valgt.
Webex tillader oplysninger/informationer af enhver art, så længe det ikke er i strid med dansk eller international lovgivning, og hvis indholdet ikke har særlig karakter. Endvidere må abonnementet ikke benyttes som diskplads for filer, som fx. filarkiver m.m.
Ved unormal stor trafik/belastning vil Webex , af hensyn til andre kunder og for at holde prisniveuaet, kontakte kunden med henblik på en klarlægning af trafikken og en undersøgelse af den belastende website. Webex forbeholder sig i den forbindelse ret til at suspendere denne website. Webex forbeholder sig endvidere ret til at opkræve yderligere betaling for trafikforbrug og indgåelse af en speciel betalingsaftale i disse tilfælde.
Ved unormal stor trafik/belastning vedrørende Flashmanage forbeholder Webex sig retten til at kontakte kunden med henblik på en klarlægning af trafikken samt retten til at forhøje abonnementsprisen for det øgede trafikforbrug.
Indhold/materiale af særlig karakter defineres bl.a. som erotisk og pornografisk materiale, propaganda og ulovligt materiale. Ulovligt materiale kan eksempelvis være MP3-filer, billeder og filmklip uden behørigt ejerrettighedsforhold.
Materiale af nævnte karakter må ikke forfindes på vore servere, med mindre anden aftale foreligger.
Er kunden i tvivl om indholdets karakter, opfordres der til, at kunden kontakter Webex om en forhåndsgodkendelse af materialet, ligesom der kan indgås særaftaler om hosting af materiale med særlig indhold.
Webex alene beslutter om materialet er af særlig karakter.
Overtrædes vore generelle betingelser, herunder materiale af særlig karakter, da vil Webex opsige abonnementet og lukke domæner og services med øjeblikkelig virkning. Eventuel forudbetaling vil, ligesom ved alle andre misligeholdelser, ikke blive tilbagebetalt.
ASP, PHP, Perl, CGI-scripts o.lign.
Det er ikke tilladt at benytte funktioner i scriptsprog eller lign. til at læse/kopiere/ændre andre kunders filer, eller filer på Webex's servere, som ikke tilhører kunden selv.
Ved oprettelse af kundeforhold faktureres domæneregistreringer, webhotel og services m.m. forud, for den valgte betalingsperiode.
Efterfølgende betalingsperiode faktureres ligeledes forud, til betaling ved start på en periode. Der vil af fakturaen fremgå både betalingsperiode samt betalingsfrist.
Ved betaling, efter den på fakturaen betalingsfrist, forbeholder Webex sig ret til at udsende 1. Betalingspåmindelse med et rykkergebyr på kr. 100,- + 1,5 % morarenter pr. påbegyndt måned i henhold til renteloven. Ved fortsat manglende betaling udsendes 2. Betalingspåmindelse hvorpå der påløber et rykkergebyr på kr. 100,-. Har indbetaling stadig ikke fundet sted umiddelbart efter udsendelse af 2. Betalingspåmindelse forbeholder Webex sig ret til at overgive sagen til retslig incasso, samt at suspendere abonementet.
Såfremt betaling herefter finder sted, kan abonnementet genåbnes mod yderligere et gebyr på kr. 250,-.
Af drifts- og sikkerhedsmæssige årsager forbeholder Webex sig ret til at begrænse og/eller indskrænke anvendelsesmuligheder i tilfælde, hvor dette kan have indflydelse på drift og sikkerhed. Webex forbeholder sig til enhver tid retten til at skaffe sig adgang til kundedata. Kendskab til data vil blive behandlet fortroligt.
Enhver anden form for adgang til kundedata kræver kundeaccept eller en dommerkendelse.
Webex foretager løbende backup af serverne, men der henstilles til, at kunden selv foretager backup.
Al brug af abonnementet sker i ethvert henseende på kundens eget ansvar.
Webex påtager sig intet ansvar for tab af data og software, driftsforstyrrelser og manglende adgang til internettet / informationer, tabt arbejdsfortjeneste o. lign. i forbindelse med benyttelse af Webex´s abonnement og services.
Webex påtager sig intet ansvar for dette uanset hvilken forhold det skyldes, eksempelvis kan nævnes systemnedbrud og andre forhold både hos og udenfor Webex, force majeure, strejke og lock-outs. Endvidere påtager Webex sig intet ansvar for uvedkommendes adgang til data.
Ethvert krav om erstatning kan aldrig overstige prisen for det købte abonnement.
Tvister og tvivlstilfælde, som opstår mellem kunden og Webex , og som skal afgøres af en domstol, skal foregå ved Webex' værneting i Danmark.
Kunden er indforstået med, at Webex kan kontakte kunden telefonisk, pr. e-mail og brev for at informere om produkter og kampagner eller i forbindelse med markedsundersøgelser.
Alle kunde- og betalingsvilkår kan af Webex ændres med 30 dages varsel.
Webex forbeholder sig ret til at ændre kunde- og betalingsvilkår med øjeblikkelig virkning, såfremt ændringen skyldes forhold, som Webex ikke har indflydelse på, eksempelvis lovgivningsmæssige ændringer.
Al materiale og information tilhører Webex og må kun bruges eller kopieres med særlig tilladelse fra Webex eller mod udtrykkelig henvisning.
Alle priser nævnt i vore forretningsbetingelser er ekskl. moms.
Behandling af persondata. (GDPR)
Webex er forpligtet til at overholde persondatalovens bestemmelser og sikkerhedsbekendtgørelsen om behandling af personoplysninger.
Webex forpligter sig til, ikke at benytte kundens personoplysninger til andet end hvad der er nødvendigt for at kundens Løsningen fungerer efter hensigten.
Den dataansvarlige hos Webex ApS er Lars Ancker
Webex er forpligtet til, at træffe de nødvendige tekniske og organisatoriske sikkerhedsforanstaltninger mod, at kundens oplysninger hændeligt eller ulovligt tilintetgøres, fortabes eller forringes samt mod, at de kommer til uvedkommendes kendskab.
"Radisson Blu Hotel Papirfabrikken havde en målsætning om at forene hotellets forskellige produkter under et samlet univers. Og dette vha. en ny og forbedret hjemmeside."
Radisson Blu Hotel Papirfabrikken
"Bjerringbro-Silkeborg Elitehåndbold A/S har en målsætning om at være top-4 på alle indsatsområder. Det gælder på det sportslige område, salgssiden og på der kommercielle område. En af vores indsatsområder var en ny og forbedret hjemmeside."
"Vi er stolte af Lyngbys nye hjemmeside, som vores samarbejdspartner Webex ApS har skabt til os. Den flytter vores velbesøgte, men forældede web, ind i nutiden, eller måske endda ind i fremtiden. Både designmæssigt og teknologisk har vi nu en platform, som fremover kan bruges til rigtig mange nye spændende tiltag."
Ny Google opdatering på vej
Hvad er en mobilvenlig hjemmeside ?
DK 2840 | Holte
Tlf: +45 70 270 470
Copyright © 1999-2022    |    Webex.dk    |     Cookie indstillinger    |    All Rights Reserved.